Babelscape/SREDFM huggingface dataset:
Jmol

| label8 = Λειτουργικό σύστημα
| data8 = }}
| label9 = Platform
| data9 = }
| label10 = Size
| data10 = }

| label11 = Διαθέσιμο σε
| dataid11 = mw-customcollapsible--lNumber
| class11 = mw-collapsible mw-uncollapsed mw-collapsible-content
| data11 = 17 γλώσσες (και ελληνικά)
| class12 = mw-collapsible mw-collapsed mw-collapsible-content
| dataid12 = mw-customcollapsible--lList
| style12 = text-align:left; margin:0;
| data12 = }

| label13 = Είδος
| data13 = }
| label14 = Άδεια
| data14 = }
| label15 = Licence
| data15 = }

| label16 = Alexa rank
| data16 = }
| label17 = Ιστότοπος
| data17 = }
| label18 = Standard(s)
| data18 = }

| label19 = As of
| data19 = }
Το Jmol είναι μια αναπαράσταση ανοιχτού λογισμικού Java για χημικές δομές σε τρισδιάστατη απεικόνιση (3D),
που δεν απαιτεί πρόσθετα 3D επιτάχυνσης.
Το Jmol επιστρέφει μια τρισδιάστατη αναπαράσταση ενός μορίου που μπορεί να χρησιμοποιηθεί ως διδακτικό εργαλείο ή για έρευνα π.χ. στη χημεία και τη βιοχημεία.
Είναι λογισμικό ελεύθερου και ανοικτού κώδικα, γραμμένο σε Java και έτσι εκτελείται σε Windows, Mac OS X, Linux και συστήματα Unix.
Υπάρχει μια αυτόνομη εφαρμογή και ένα πακέτο ανάπτυξης που μπορεί να ενσωματωθεί σε άλλες εφαρμογές Java, όπως Bioclipse και Taverna workbench.

Ένα δημοφιλές γνώρισμα είναι μια μικροεφαρμογή που μπορεί να ενσωματωθεί σε ιστοσελίδες για να εμφανίσει μόρια με διάφορους τρόπους.
Για παράδειγμα, τα μόρια μπορούν να εμφανιστούν ως πρότυπα "σφαίρες και ράβδοι", "πλήρωσης χώρου", "κορδέλας" κλπ.
Το Jmol υποστηρίζει ευρεία περιοχή Μοριακών μορφών αρχείων, που συμπεριλαμβάνουν Τράπεζα δεδομένων πρωτεϊνών (pdb), Κρυσταλλογραφικά αρχεία πληροφοριών (cif), MDL Molfile (mol) και χημική γλώσσα επισήμανσης (CML).

Η μικροεφαρμογή Jmol, μεταξύ των άλλων, προσφέρει μια εναλλακτική λύση στο πρόσθετο MDL Chime, που δεν αναπτύσσεται πλέον. Ενώ το Jmol έχει πολλά χαρακτηριστικά που δεν είναι διαθέσιμα στο Chime, δεν έχει πρόβλημα αναπαραγωγής όλων των λειτουργιών του Chime (κυρίως της κατάστασης Sculpt του Chime). Το Chime απαιτεί εγκατάσταση προσθέτου και Internet Explorer 6.0 ή Firefox 2.0 σε Microsoft Windows, ή Netscape Communicator 4.8 σε MacintoshOS9. Το Jmol απαιτεί εγκατάσταση της Java και λειτουργεί σε μεγάλο εύρος λειτουργικών συστημάτων. Για παράδειγμα, το Jmol είναι πλήρως λειτουργικό σε Mozilla Firefox, Internet Explorer, Opera, Google Chrome και Safari.
Μοχίτο

thumb|240px|Μοχίτο
Το μοχίτο είναι κοκτέιλ το οποίο αποτέλειται από πέντε συστατικά: λευκό ρούμι, ζάχαρη, χυμό από λάιμ, ανθρακούχο νερό (σόδα) και μέντα (ή δυόσμο). Προέρχεται από την Κούβα. Το μοχίτο έχει γίνει πολύ δημοφιλές καλοκαιρινό ποτό τα τελευταία χρόνια. Συνήθως στην αρχή λιώνονται τα φύλλα δύοσμου, ώστε να απελευθερωθούν τα αιθέρια έλαια του δυόσμου, μαζί με ζάχαρη και χυμό από λάιμ και στην συνέχεια προστίθεται το ρούμι. Το μίγμα ανακατεύεται ώστε να διαλυθεί η ζάχαρη και μετά προστίθεται η σόδα και παγάκια. Τέλος, το μοχίτο συνήθως γαρνίρεται με φύλλα δυόσμου και φέτες λάιμ.
Pitivi

|/ }}}}| }}
| label6 = Κατάσταση ανάπτυξης
| data6 = }
| label7 = Γλώσσα προγραμματισμού
| data7 = }}
| label8 = Λειτουργικό σύστημα
| data8 = }}
| label9 = Platform
| data9 = }
| label10 = Size
| data10 = }
| label11 = Available in
| data11 = }}
| data12 = 
| label13 = Είδος
| data13 = }
| label14 = Άδεια
| data14 = }
| label15 = Licence
| data15 = }
| label16 = Alexa rank
| data16 = }
| label17 = Ιστότοπος
| data17 = }
| label18 = Standard(s)
| data18 = }
| label19 = As of
| data19 = }
Το Pitivi (αρχικά λεγόταν PiTiVi) είναι ένα λογισμικό ανοιχτού κώδικα, μη γραμμικός επεξεργαστής βίντεο για Linux που αναπτύχθηκε από διάφορους συντελεστές, με την υποστήριξη από το Collabora. Έχει αδειοδοτηθεί σύμφωνα με τους όρους της GNU Lesser General Public License. Το Pitivi σχεδιάστηκε για να είναι ένα ενορατικό λογισμικό επεξεργασίας βίντεο που ενσωματώνεται καλά στο περιβάλλον επιφάνειας εργασίας του GNOME. Αποσκοπεί στο να είναι "ένας δυνατός, ευέλικτος, επεξεργαστής βίντεο που μπορεί να απευθύνεται σε προχωρημένους καταναλωτές και επαγγελματίες."
Γκλιουκόζα

Η Νατάλια Ιλγίνινα Ιόνοβα (Ρωσικά: Ната́лья Ильи́нична Ио́нова), γνωστή ως Γκλιουκόζα (Ρωσικά: Глюк’oZa), είναι Ρωσίδα τραγουδίστρια, παρουσιάστρια, χορεύτρια και ηθοποιός.
Ταλαμόνε

Το Ταλαμόνε (ιταλικά: Talamone, ετρουσκικά: Tlamu, αρχαία ελληνικά: Τελαμών, λατινικα: Telamon) (απαντά και Τελαμόνε), είναι πόλη της Τοσκάνης, στην δυτική ακτή της κεντρικής Ιταλίας, και αποτελεί κοινότητα του δήμου του Ορμπετέλο, της επαρχίας του Γκροσέτο. Σύμφωνα με την παράδοση την πόλη Τελαμών ίδρυσε ο Τελαμώνας κατά την επιστροφή του μετά την Αργοναυτική εκστρατεία.

Το Ταλαμόνε προσεγγίζεται εύκολα μέσω της Via Aurelia, και απέχει περίπου 25 χιλιόμετρα από το Γκροσσέτο και 10 χιλιόμετρα από το Ορμπετέλο.
Οικογένεια Κουρκούα

Η Οικογένεια Κουρκούα (Γκουργκέν) ήταν βυζαντινή οικογένεια αρμενικής ή γεωργιανής καταγωγής από τη Δόκεια (σημερινό Τοκάτ) του θέματος των Αρμενιακών, που ανέδειξε έναν Αυτοκράτορα των Ρωμαίων. Ένα από τα πρώτα μέλη της Οικογένειας που αναφέρεται σε πηγές, είναι ο Ιωάννης Κουρκούας που τον 10ο αιώνα κατέπνιξε την επανάσταση του Βαρτάν διοικητή της Άνω Αρμενίας.

Γνωστά μέλη της οικογένειας ήταν οι: 
* Ιωάννης Κουρκούας (9ος αι.), συνωμότησε εναντίον του Βασιλείου Α΄ του Μακεδόνος.
* Ιωάννης Κουρκούας (10ος αι.), στρατηγός της Ανατολής.
* Θεόφιλος Κουρκούας (10ος αι.), διοικητής της Χαλδαίας.
* Ιωάννης Α΄ Κουρκούας ο "Τσιμισκής", στρατηγός και έπειτα Αυτοκράτορας (β. 969-976), ως σύζυγος της Θεοδώρας των Μακεδόνων, αδελφής του Ρωμανού Β΄.
* Ρωμανός Κουρκούας (10ος αι.), πρωτοσβεστάριος και δομέστικος.
* Ιωάννης Κουρκούας, μέγας δομέστικος.
* Θεόφιλος Κουρκούας, στρατηγός.
* Ρωμανός Κουρκούας, στρατηγός της Ανατολής.
* Ιωάννης Κουρκούας (11ος αι.), κατεπάνω της Ιταλίας.
* Ιωάννης Κουρκούας, μάγιστρος.
* Ρωμανός Κουρκούας, στρατιωτικός.
* Μιχαήλ Β΄ Κουρκούας (12ος αι.), πατριάρχης Κωνσταντινουπόλεως.
Αντρέ Πάτερσον

Ο Αντρέ Πάτερσον ("Andrae Malone Patterson", γεν. 12 Νοεμβρίου 1975), είναι Αμερικανός επαγγελματίας πρώην καλαθοσφαιριστής (σέντερ - πάουερ φόργουορντ), ο οποίος αγωνίσθηκε και στην Ελλάδα για λογαριασμό του Αιγάλεω, όπου ολοκλήρωσε την καριέρα του στο πρωτάθλημα της Α1 Ανδρών.

Προηγουμένως, είχε αγωνισθεί με τη φανέλα των Μινεσότα Τίμπεργουλβς.
BBC Radio Kent

Το BBC Radio Kent ("BBC Ραδιόφωνο Κεντ") είναι ραδιοφωνικός σταθμός της υπηρεσίας BBC Local Radio και εξυπηρετεί τις κομητεία Κεντ. Ο σταθμός εκπέμπει από τα στούντιό του, τα οποία βρίσκονται στο Ρουαγιάλ Τάνμπριτζ Γουέλς στους 96.7, 97.6 και 104.2 στα FM και στους 774 και 1602 στα AM. Επίσης, ο σταθμός είναι διαθέσιμος και μέσω ψηφιακού ραδιοφώνου.

Ο σταθμός είναι ο πιο δημοφιλής ραδιοφωνικός σταθμός στο Κεντ, έχοντας 200.000 ακροατές κάθε εβδομάδα.
Νυχτερινό Δελτίο

Το Νυχτερινό Δελτίο είναι μυθιστόρημα του Πέτρου Μάρκαρη, το οποίο εκδόθηκε το 1995. Είναι το πρώτο μυθιστόρημα του συγγραφέα με ήρωα τον αστυνόμο Κώστα Χαρίτο. Αντικείμενο του μυθιστορήματος είναι η εξιχνίαση μιας διπλής δολοφονίας Αλβανών μεταναστών, μέσα από την οποία αποκαλύπτεται η ύπαρξη μιας σπείρας εμπορίας βρεφών και μεταμοσχεύσεων.
Αλεχάντρα Λασκάνο

Η Αλεχάντρα Λασκάνο ("Alejandra Lazcano") ισπανική : [aleˈxandra lasˈkano], γεννημένη στις 31 Δεκεμβρίου 1984 στην Πόλη του Μεξικού, Μεξικό, είναι μεξικανή ηθοποιός που είναι γνωστή για τους ρόλους της στις σαπουνόπερες όπως "Acorralada" και "Pobre Diabla".

Η Αλεχάντρα άρχισε να παίζει σε σαπουνόπερες από τότε που ήταν παιδί.

Ο πρώτος ρόλος της ήταν στην σαπουνόπερα "Señora" το 1998, ένα έτος αργότερα στο "Catalina y Sebastián" ("Καταλίνα και Σεμπαστιάν"), "La Duda" το 2000, και "Como En El Cine" το 2000.

Το 2003 η Αλεχάντρα είχε έναν μεγαλύτερο ρόλο στη σαπουνόπερα "La hija del Jardinero" όπου έπαιξε έναν ανταγωνιστή για πρώτη φορά.

Ο πρώτος ηγετικός ρόλος της Αλεχάντρα ήρθε να της το 2004, στη σαπουνόπερα "Tormenta de Pasiones", αλλά το 2007 η φήμη ήρθε να της, λόγω της διεθνούς αναγνώρισης για "Acorralada", μια παραγωγή της Venevisión και της Univisión όπου έπαιξε μαζί με τους Νταβίδ Σεπέδα, Σόνια Σμιθ, Μαριάνα Τόρρες, μεταξύ άλλων. Έπαιξε την γλυκιά Ντιάνα, μια νεαρή γυναίκα με μεγάλη καρδιά. Το 2009 η Αλεχάντρα ήταν η πρωταγωνίστρια στο "Valeria" πάλι με την Venevisión. Επέστρεψε στο Μεξικό για να είναι η πρωταγωνίστρια της σαπουνόπερας "Pobre Diabla" που έκανε πρεμιέρα στις 20 Ιουλίου 2009 στην TV Azteca. Το 2011 έπαιξε στο "Cielo Rojo" παραγόμενο από την "TV Azteca"
BBC Surrey

Το BBC Surrey ("BBC Σάρρεϋ") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Σάρρεϋ. Ο σταθμός εκπέμπει από τα στούντιό του, τα οποία βρίσκονται στο Γκίλντφορντ στους 104.0 και 104.6 στα FM και στους 1368 στα AM. Επίσης, ο σταθμός είναι διαθέσιμος και μέσω ψηφιακού ραδιοφώνου. Ο σταθμός ξεκίνησε να εκπέμπει στις 14 Νοεμβρίου του 1991 με το όνομα BBC Radio Surrey, αργότερα έγινε μέρος του BBC Southern Counties Radio πριν αποκτήσει το σημερινό του όνομα στις 30 Μαρτίου του 2009.
Περικλής Δαμάσκος

Ο Περικλής Δαμάσκος (11 Ιουλίου 1952) είναι παλαίμαχος Έλληνας διεθνής αθλητής και προπονητής της υδατοσφαίρισης. Ήταν αθλητής μεταξύ άλλων του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1972 που διεξήχθησαν στη Γερμανία και συγκεκριμένα στο Μόναχο, όπου η Εθνική Ελλάδος κατέκτησε τη 13η θέση. 

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε το πρωτάθλημα Ελλάδας το 1969 αλλά και το 1971.

Ως προπονητής, προπόνησε μεταξύ άλλων την πρώτη Εθνική ομάδα Γυναικών (1988-1991), υπήρξε προπονητής της Εθνικής ομάδας Ενόπλων Δυνάμεων (1993-1996) και ήταν επί σειρά ετών ο προπονητής της Εθνικής ομάδας Νέων - Εφήβων (1994-2014). Υπήρξε επίσης προπονητής στις ομάδες ανδρών του Πόρτο Ράφτη (1982-1986),στον Άρη Θεσσαλονίκης (1986-1988), καθώς και στην ομάδα της Γλυφάδας ΑΝΟΓ (1991-1994). 

Ως προπονητής, απέσπασε τις ακόλουθες διεθνείς διακρίσεις: 
2011: 3η θέση στο Παγκόσμιο Πρωτάθλημα της FINA(Βόλος, Ελλάδα) 
2011: 4η θέση στο Ευρωπαϊκό Πρωτάθλημα (Rieka, Croatia) 
2010: 2η θέση στο Ευρωπαϊκό Πρωτάθλημα (Studgart, Germany) 
2009: 2η θέση στο Παγκόσμιο Πρωτάθλημα της FINA (Sibenic, Croatia) 
2008: 4η θέση στο Ευρωπαϊκό Πρωτάθλημα της LEN (Belgrade, Serbia) 
2000: 2η θέση στο Ευρωπαϊκό Πρωτάθλημα της LEN (Lunen, Germany) 
1999: 2η θέση στο Παγκόσμιο Πρωτάθλημα της FINA (Habana, Cuba) 
1994: 7η θέση στο Ευρωπαϊκό Πρωτάθλημα της LEN (Ensligen, Germany) 
1994: 1η θέση στο Πρωτάθλημα SISM Εθνικών Ενόπλων Δυνάμεων (Fontainebleau, France) 
1993: 3η θέση στο Ευρωπαϊκό Πρωτάθλημα Εθνικών Ενόπλων Δυνάμεων (St.Petersburg, Russia) 

Ως αθλητής, απέσπασε τις ακόλουθες διακρίσεις: 

1967-1985: Αγωνίστηκε ως αθλητής στον Ολυμπιακό Σ.Φ.Π., στην Α΄κατηγορία Ανδρών, κερδίζοντας 7 Εθνικά Πρωταθλήματα 
1969-1978: Αγωνίστηκε ως αθλητής στην Εθνική ομάδα ανδρών. 

1983: 1η θέση στο Παγκόσμιο Πρωτάθλημα Εθνικών Ενόπλων Δυνάμεων 
1978: Sweden LEN European Championship 
1974: Barcelona LEN European Championship 
1973: Belgrade FINA World Championship 
1972: Munich Olympic Games 
1972: Barcelona LEN European Championship Junior 
1970: Smyrna Mediterranean Games 
1969: Smyrna Balkan Games
Ζωή Ρηγοπούλου

Η Ζωή Ρηγοπούλου (24 Νοεμβρίου 1956, Αθήνα) είναι Ελληνίδα ηθοποιός της τηλεόρασης και του θεάτρου. Είναι η κόρη των ηθοποιών Κάκιας Αναλυτή και Κώστα Ρηγόπουλου.
Στάση του Βαρδάνη του Τούρκου

Η Στάση του Βαρδάνη του Τούρκου ήταν μία εξέγερση στην Βυζαντινή Αυτοκρατορία που έγινε το 803 από τον στρατηγό Βαρδάνη επονομαζόμενο Τούρκο κατά του αυτοκράτορα Νικηφόρου Α΄.

Η περίοδος που έγινε η στάση ήταν ιδιαίτερα ταραγμένη για το Βυζάντιο, βρισκόταν σε εξέλιξη ήδη ο εμφύλιος σχετικά με την Εικονολατρία. Ο Βαρδάνης ήταν εικονολάτρης και αντίθετος προς την άνοδο του Νικηφόρου στον θρόνο. Στις 19 Ιουλίου 803 , πιθανότατα στο Αμόριο, ο Βαρδάνης επαναστάτησε έχοντας μαζί του μεγάλο τμήμα του στρατού, ήταν ήδη στρατηγός της Ανατολής, και αυτοανακυρήχθηκε αυτοκράτορας. Έπειτα ξεκίνησε με τον στρατό του μέσω Δορύλαιου και Χρυσούπολης προς την Κωνσταντινούπολη. 

Φτάνοντας στην Χρυσούπολη δεν συνάντησε την υποδοχή που περίμενε από τα στρατεύματα που βρίσκονταν εκεί, εν τω μεταξύ κατέφθασε με στρατό και ο Νικηφόρος Α΄. Κάποιοι άρχοντες που τον υποστήριζαν άλλαξαν στρατόπεδο. Οι δύο αντιμαχόμενοι τότε άρχισαν τις διαπραγματεύσεις και ο Βαρδάνης εγκατέλειψε τον στρατό του και την επανάσταση η οποία κράτησε μόλις δύο μήνες. Στις 8 Σεπτεμβρίου κατέφυγε σε μοναστήρι στην Κίο της Βιθυνίας, ο Νικηφόρος έπειτα του αφαίρεσε όλα τα αξιώματα και έγινε μοναχός με το όνομα Σάββας. Τον Δεκέμβριο του ίδιους έτους τυφλώθηκε πιθανότατα με εντολή του αυτοκράτορα.

Ο Βαρδάνης μετά την αποτυχία της εξέγερσης κατέφυγε στην νήσο Πρώτη που διατηρούσε κτήματα ή κατά άλλους σε μοναστήρι που είχε χτίσει ο ίδιος.
Fairy Tail

Το Fairy Tail (ιαπωνικά: フェアリーテイル, Χέπμπορν: "Fearī Teiru") είναι σειρά manga κατηγορίας shōnen. Δημοσιεύθηκε για πρώτη φορά στο "Weekly Shōnen Magazine" τον Αύγουστο του 2006 και ολοκληρώθηκε τον Ιούλιο του 2017, έχοντας εκδώσει 545 κεφάλαια. Εκδόθηκε από την Kodansha, ενώ γράφτηκε και εικονογραφήθηκε από τον Χίρο Μασίμα. Έχει κυκλοφορήσει ως anime από την εταιρεία Konami, ενώ ακολούθησαν βιντεοπαιχνίδια και δύο ταινίες.
Εξέγερση του Πέτρου Δελεάνου

μικρογραφία|Ο Δελεάνος ανακηρύσσεται αυτοκράτορας
H Εξέγερση του Πέτρου Δελεάνου ("βουλγαρικά : Въстанието на Петър Делян") πραγματοποιήθηκε το 1040-1041, ήταν μια μεγάλη Βουλγαρική επανάσταση εναντίον της Βυζαντινής Αυτοκρατορίας. Ηταν η μεγαλύτερη και καλύτερα οργανωμένη προσπάθεια παλινόρθωσης της Α΄ Βουλγαρικής Αυτοκρατορίας, μέχρι την επανάσταση των Ιβάν Ασέν Α΄ και Πέτρου Δ΄ το 1185.
Παιδαγωγικό Πανεπιστήμιο της Ανατολικής Κίνας

Το Παιδαγωγικό Πανεπιστήμιο της Ανατολικής Κίνας (East China Normal University), το οποίο συνήθως αναφέρεται απλώς ως ECNU, αποτελεί Ανώτατο Εκπαιδευτικό Ίδρυμα που δραστηριοποιείται στη Σαγκάη, Κίνα. Λειτουργεί αδιαλείπτως από την ίδρυσή του στις 16 Οκτωβρίου 1951.

Το "Times Higher Education Asia University Rankings" για το 2014 το κατέταξε στη θέση 67 ανάμεσα στα 100 καλύτερα πανεπιστήμια στην Ασία.
Τσάρλι Πόρτερ

Ο Τσάρλι Πόρτερ ("Charlie Porter", Μασαχουσέτη, 12 Ιουνίου 1950 - Πούντα Αρένας, 23 Φεβρουαρίου 2014) ήταν Αμερικανός ορειβάτης και επιστήμονας ερευνητής της κλιματικής αλλαγής. Είναι περισσότερο γνωστός για τις πρώτες αναβάσεις του στο Γιοσέμιτι (ιδιαίτερα στο Ελ Καπιτάν), στον Καναδά και την Αλάσκα. Σημαντικές υπήρξαν οι επιρροές που άσκησε σε άλλους σημαντικούς ορειβάτες και στην ορειβατική κοινότητα, εν μέρει εξαιτίας της δημιουργίας και της ανάπτυξης σύγχρονου ορειβατικού εξοπλισμού. Απέκτησε επίσης φήμη ως άνθρωπος της περιπέτειας, όντας ένας από τους πρώτους που έκαναν τον περίπλου του ακρωτηρίου Χορν με καγιάκ). Ήταν επίσης σημαντικός γεωεπιστήμων στη νότια Αμερική.
Φαίδων Αβούρης

Ο Φαίδων Αβούρης ("Phaedon Avouris", γεννήθηκε το 1945) είναι Έλληνας φυσικοχημικός, ένας από τους πρωτοπόρους της νανοτεχνολογίας.
Εξέγερση του Γκεόργκι Βόιτεχ

thumb|right|220px|Η Βυζαντινή Αυτοκρατορία την εποχή της εξέγερσης
Η Εξέγερση του Γκεόργκι Βόιτεχ ("βουλγαρικά : Въстание на Георги Войтех, σερβικά : Словенски устанак у Поморављу") ήταν μια Σλαβική εξέγερση εναντίον της Βυζαντινής Αυτοκρατορίας που έγινε το 1072, ήταν η δεύτερη σημαντική προσπάθεια για την αποκατάσταση της Βουλγαρικής Αυτοκρατορίας μετά την Εξέγερση του Πέτρου Δελεάνου το 1040-1041.

Οι βασικές προϋποθέσεις για την εξέγερση ήταν η αδυναμία του Βυζαντίου μετά τις επιδρομές των Πετσεγένων στον κάτω Δούναβη, η μεγάλη ήττα από τουν Σελτζούκους στη Μάχη του Μαντζικέρτ (1071) και η εισβολή των Νορμανδών στη νότια Ιταλία καθώς και η αύξηση των φόρων κατά τη διάρκεια της βασιλείας του Μιχαήλ Ζ΄. Η εξέγερση παρασκευάστηκε από τη βουλγαρική αριστοκρατία στα Σκόπια με επικεφαλής τον Γκεόργκι Βόιτεχ. Επέλεξαν το γιο του Σέρβου πρίγκιπα της Διοκλείας Μιχαήλ, Κωνσταντίνο Μποντίν ως αρχηγό τους, δεδομένου ότι ήταν απόγονος του Βούλγαρου αυτοκράτορα Σαμουήλ. Το φθινόπωρο του 1072 ο Κωνσταντίνος Μποντίν έφτασε στο Πρίζρεν όπου ανακηρύχθηκε αυτοκράτορας των Βουλγάρων υπό το όνομα του "Πέτρος Γ΄", ο Σέρβος ηγεμόνας έστειλε 300 στρατιώτες υπό την ηγεσία του Βοεβόντα Πετρίλο.

Η Κωνσταντινούπολη άμεσα έστειλε στρατό υπό τον Διαμιανό Δαλασσηνό για να βοηθήσει τον στρατηγό του θέματος της Βουλγαρίας, Νικηφόρος Καραντινό. Στη μάχη που ακολούθησε ο βυζαντινός στρατός νικήθηκε ολοκληρωτικά, ο Δαλασσηνός και άλλοι βυζαντινοί διοικητές όπως ο Λογγιβαρδόπουλος συνελήφθησαν και στάλθηκαν αιχμάλωτοι στα Σκόπια.

Μετά από αυτή την επιτυχία οι επαναστάτες προσπάθησαν να επεκτείνουν την περιοχή που είχαν υπό τον έλεγχό τους. Ο Κωνσταντίνος Μποντίν κατευθύνθηκε βόρεια και έφτασε στην Νίσα. Επειδή κάποιες πόλεις με βυζαντινές φρουρές αρνήθηκαν να παραδοθούν τις πυρπόλησαν. Ο Βοεβόδας Πετρίλο βάδισε νότια και κατέλαβε την Οχρίδα και την Δεβόλη. Ωστόσο, κοντά στην πόλη της Καστοριάς ο μεγάλος στρατός του νικήθηκε από τους Βυζαντινούς και κάποιους βούλγαρους οι οποίοι δεν αναγνώριζαν τον Μποντίν ως βασιλιά τους.

Ένας άλλος στρατός στάλθηκε από την Κωνσταντινούπολη με τον Μιχαήλ Σαρονίτη. Ο Σαρωνίτης κατέλαβε τα Σκόπια και τον Δεκέμβριο του 1072 νίκησε τον στρατό του Κωνσταντίνου Μποντίν σε ένα μέρος που είναι γνωστό ως "Ταόνιος" (στο νότιο τμήμα του σημερινού Πόλιε στο Κοσσυφοπέδιο). Ο Κωνσταντίνος Μποντίν και ο Γκεόργκι Βόιτεχ συνελήφθησαν. Ο σερβικός στρατός που ο πρίγκιπας Μιχαήλ έστειλε για να βοηθήσει τον γιο του δεν πέτυχε τίποτα γιατί ο διοικητή του Νορμανδός μισθοφόρος αυτομόλησε στους Βυζαντινούς. Η εξέγερση συντρίφθηκε τελικά το 1073 από τον δούκα Νικηφόρο Βρυεννό
Φίλων Κτενίδης

Ο Φίλων Κτενίδης (Τραπεζούντα 1889 – Θεσσαλονίκη 13 Ιουλίου 1963) ήταν θεατρικός συγγραφέας, δημοσιογράφος και γιατρός, ποντιακής καταγωγής. Υπήρξε εκδότης της "Ποντιακής Εστίας" (λαογραφικό περιοδικό, 1950) και ιδρυτής (1951) του σωματείου "Παναγία Σουμελά" και ο άνθρωπος που εμπνεύστηκε την ανιστόρηση της νέας μονής Παναγίας Σουμελά στην Καστανιά Ημαθίας.
Μαριμπέλ Γουάρδια

Η Μαριμπέλ Γουάρδια ή Μαριμπέλ Γκουάρδια ("Maribel Guardia") ισπανική : [maɾiˈβel ˈɣwarðja], είναι κοσταρικανή ηθοποιός, που εργάζεται στο Μεξικό, και σήμερα ζει και κατοικεί στο Μεξικό, και πολιτογραφήθηκε ως μεξικανή.

Η Γουάρδια εκλέχτηκε Μις Κόστα Ρίκα το 1978, αντιπροσωπεύοντας τη χώρα της στο Μις Υφήλιος 1978, όπου επιλέχθηκε ως «Μις Φωτογένεια». Ο διαγωνισμός Μις Υφήλιος είχε πραγματοποιηθεί στο Ακαπούλκο και έλαβε προσφορές από την Televisa.

Η Γουάρδια μετακόμισε στο Μεξικό το 1980 και εμφανίστηκε στην πρώτη τηλεοπτική εκπομπή της.

Η Γουάρδια συμμετείχε σε πολλές τηλενουβέλες. Ηχογράφησε το πρώτο άλμπουμ της το 1988 ως τραγουδίστρια. 

Η Γουάρδια έχει παίξει μαζί με σημαντικούς ηθοποιούς όπως ο Αντρές Γκαρσία, ο Σαούλ Λισάσο και ο Γιοάν Σεμπάστιαν. 
Εκτός από τις εργασίες της ως ηθοποιός και τραγουδίστρια, έχει επίσης εργαστεί ως μοντέλο για διάφορα ημερολόγια και περιοδικά, τα οποία πωλούνται στους θαυμαστές της.

Η Γουάρδια ζούσε πέντε χρόνια με τον Γιοάν Σεμπάστιαν και είχε ένα γιο μαζί του.
BBC Sussex

Το BBC Sussex ("BBC Σάσσεξ") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Σάσσεξ. Ο σταθμός εκπέμπει από τα στούντιο του, τα οποία βρίσκονται στο Μπράιτον στους 95.0–95.3, 104.5 και 104.8 στα FM και στους 1161 και 1485 στα AM. Επίσης, ο σταθμός είναι διαθέσιμος και μέσω ψηφιακού ραδιοφώνου. Ο σταθμός ξεκίνησε να εκπέμπει στις 14 Φεβρουαρίου του 1968 ως BBC Radio Brighton, αργότερα μετονομάστηκε σε BBC Radio Sussex και μετά έγινε μέρος του BBC Southern Counties Radio πριν αποκτήσει το σημερινό του όνομα στις 30 Μαρτίου του 2009. Οι δημοσιογράφοι του BBC Jeremy Paxman, Kate Adie και Des Lynam ξεκίνησαν την καριέρα τους από τον συγκεκριμένο σταθμό.
Μισέλ Μαγιόρ

Ο Μισέλ Μαγιόρ ("Michel G.E. Mayor", γεννήθηκε στις 12 Ιανουαρίου 1942, στη Λωζάνη) είναι γαλλόφωνος Ελβετός αστροφυσικός, ομότιμος πλέον καθηγητής στο Τμήμα Αστρονομίας του Πανεπιστημίου της Γενεύης. Συνταξιοδοτήθηκε επίσημα το 2007, αλλά παραμένει ενεργός ως ερευνητής στο Αστεροσκοπείο της Γενεύης.

Μαζί με τον Ντιντιέ Κελόζ ανεκάλυψαν το 1995 τον πρώτο εξωηλιακό πλανήτη που περιφέρεται γύρω από έναν αστέρα παρόμοιο του Ηλίου, τον 51 Πηγάσου, και για τον λόγο αυτόν βραβεύθηκαν με το Βραβείο Νόμπελ Φυσικής το 2019.

Ο Μισέλ Μαγιόρ πήρε μεταπτυχιακό δίπλωμα ειδικεύσεως (Master) στη φυσική στο Πανεπιστήμιο της Λωζάνης το 1966 και διδακτορικό στην αστρονομία στο Αστεροσκοπείο της Γενεύης το 1971. Το θέμα της διδακτορικής του διατριβής περιελάμβανε ένα «Δοκίμιο επί των κινηματικών ιδιοτήτων των αστέρων στη γειτονία του Ηλίου: Πιθανή σχέση με τη γαλαξιακή σπειροειδή δομή». Επίσης, μελέτησε για λίγο στο Ινστιτούτο Αστρονομίας στο Πανεπιστήμιο του Κέμπριτζ.
Ρόμπερτ Σάροβιτς

Ο Ρόμπερτ Σάροβιτς (γεν. 28 Ιουλίου του 1978, ύψος 2,06 μ.) είναι Σερβο-Γερμανός διεθνής με όλες τις κατηγορίες Νέων της Σερβίας αθλητής καλαθόσφαιρας που αγωνίζεται στη θέση του power forward.
Έχει πάρει μέρος σε διάφορα ευρωπαϊκά πρωταθλήματα για λογαριασμό αρκετών συλλόγων, μεταξύ των οποίων είναι και το Αιγάλεω, με το οποίο αγωνίσθηκε στην Α1 και Α2 κατηγορία (2005-2007).
Γεώργιος Εξηντάρης

Ο Γεώργιος Εξηντάρης (1887 – 12 Οκτωβρίου 1963) ήταν Έλληνας πολιτικός και διπλωμάτης, που διετέλεσε και υπουργός.
Λεωνίδας Σκούταρης

Ο Λεωνίδας Σκούταρης είναι Έλληνας επαγγελματίας καλαθοσφαιριστής, γεννημένος στις 28 Αυγούστου του 1976.
Αναστάσιος Τασιούλας

Ο Αναστάσιος Τασιούλας (και Τασούλας, 1887 - 11 Δεκεμβρίου 1963) ήταν Έλληνας έμπορος, κοινοτικός σύμβουλος το 1922 και το 1927-28 (μέλος), πρόεδρος της Κοινότητας Κατερίνης το 1928 και Δήμαρχος Κατερίνης από το 1946 ως το 1947.
Άγιοι Αδριανός και Ναταλία

Οι Άγιοι Αδριανός και Ναταλία (278 - 26 Αυγούστου 306) είναι άγιοι της Δυτικής και Ανατολικής Εκκλησίας. Ο Αδριανός ήταν φρουρός του Ρωμαίου αυτοκράτορα Γαλέριου. Αφού με τη σύζυγό του, Ναταλία, έγιναν χριστιανοί, ο Αδριανός μαρτύρησε στη Νικομήδεια. Η μνήμη τους τιμάται στις 26 Αυγούστου. Οι Αδριανός και Ναταλία θεωρούνται άγιοι της Καθολικής, της Αγγλικανικής, της Ορθόδοξης, της Λουθηρανικής και της Αρμενικής Εκκλησίας.
Διαζύγιο αλά Ιταλικά

Το Διαζύγιο αλά Ιταλικά (ιταλ. Divorzio all'italiana) είναι κωμωδία ηθών του 1961 σε σκηνοθεσία Πιέτρο Τζέρμι. Το σενάριο έγραψε ο ίδιος ο Τζέρμι σε συνεργασία με τους Έννιο Ντε Κοντσίνι, Αλφρέντο Τζαννέττι και Ατζένορε Ινκρότσι, έχοντας ως πηγή έμπνευσης το μυθιστόρημα του Τζοβάννι Αρπίνο "Un delitto d'onore". Πρωταγωνιστές της ταινίας είναι οι Μαρτσέλλο Μαστρογιάννι, Ντανιέλλα Ρόκκα, Στεφανία Σαντρέλι, Λάντο Μπουτζάνκα και Λεοπόλντο Τριέστε. Η ταινία συμμετείχε στο Φεστιβάλ των Καννών το 1962 και βραβεύτηκε με Όσκαρ Πρωτότυπου Σεναρίου.
Χέρμαν Στάουντινγκερ

Ο Χέρμαν Στάουντινγκερ ("Hermann Staudinger", 23 Μαρτίου 1881 – 8 Σεπτεμβρίου 1965) ήταν Γερμανός χημικός που απέδειξε την ύπαρξη των μακρομορίων, τα οποία ονόμασε πολυμερή. Για την ανακάλυψή του αυτή βραβεύθηκε με το Βραβείο Νόμπελ Χημείας το 1953. Είναι επίσης γνωστός για την ανακάλυψη των κετενών και της ομώνυμης αντιδράσεως.
Δ΄ κατηγορία ποδοσφαίρου ανδρών Κύπρου 2014-15

Η Δ΄ κατηγορία ποδοσφαίρου ανδρών Κύπρου 2014-15 ήταν η 30η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή Ορόκλινη για 1η φορά στην ιστορία της. 

Η περίοδος 2014-15 ήταν η τελευταία περίοδος της Δ΄ κατηγορίας, η οποία καταργήθηκε.
BBC Radio Guernsey

Το BBC Radio Guernsey ("BBC Ραδιόφωνο Γκέρνσεϊ") είναι ραδιοφωνικός σταθμός της υπηρεσίας BBC Local Radio και εξυπηρετεί τα νησιά Γκέρνσεϊ, Άλντερνεϊ, Σαρκ, και Χερμ. Ο σταθμός εκπέμπει από τα στούντιό του, τα οποία βρίσκονται στο Γκέρνσεϊ στους 93.2 και 99.0 στα FM και στους 1116 στα AM. Επίσης, ο σταθμός εκπέμπει και μέσω διαδικτύου.
Cricklewood Green

Cricklewood Green είναι ο τίτλος του τέταρτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Απρίλιο του 1970 μέσω της δισκογραφικής εταιρείας "Deram". Στις 5 Μαρτίου 2002, το "Cricklewood Green" επανεκδόθηκε από την "EMI Music Distribution" σε μορφή CD, με δύο επιπλέον κομμάτια.
Το άλμπουμ γνώρισε μεγάλη επιτυχία, ανεβαίνοντας στο # 4 στην πατρίδα των Ten Years After και το # 14 στις Ηνωμένες Πολιτείες, ενώ στο βρετανικό Top-10 σκαρφάλωσε το σινγκλ ""Love Like A Man".
Το "Cricklewood Green"" ήταν ο δίσκος στον οποίο τα πλήκτρα ξεκίνησαν να παίζουν σημαντικό ρόλο στην διαμόρφωση του ήχου του συγκροτήματος, ενώ η παραγωγή βελτιώθηκε σε σχέση με τα προηγούμενα τους άλμπουμ μετά την ανάληψη της από τον κιθαρίστα του συγκροτήματος, Άλβιν Λι.
BBC Radio Cornwall

Το BBC Radio Cornwall ("BBC Ραδιόφωνο Κορνουάλης") είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Κορνουάλη. Ο σταθμός εκπέμπει από τα στούντιό του, τα οποία βρίσκονται στο Τρούρο στους 95.2, 96.0 και 103.9 στα FM. Επίσης, ο σταθμός εκπέμπει και μέσω ψηφιακού ραδιοφώνου.

Ο σταθμός ξεκίνησε να εκπέμπει στις 17 Ιανουαρίου του 1983. Η πρώτη εκπομπή του σταθμού ήταν η πρωϊνή εκπομπή "Morning Sou'West", η οποία έκπεμψε στη μπάντα των AM, στις συχνότητες του Radio 4 στο Ντέβον και στη Κορνουάλη. Ο σταθμός μοιράζονταν μία απογευματινή εκπομπή με τον ραδιοφωνικό σταθμό BBC Radio Devon, αλλά τώρα ο σταθμός εκπέμπει δικό του πρόγραμμα. Επιπλέον, ο σταθμός εκπέμπει και ένα εβδομαδιαίο δελτίο ειδήσεων στη Κορνουαλική γλώσσα.
Πλακιάς

Ο Πλακιάς είναι παραθαλάσσιος τουριστικός οικισμός στην περιφερειακή ενότητα (πρώην νομός) Ρεθύμνης στη νότια Κρήτη. Ο Πλακιάς ανήκει στην τοπική κοινότητα Σελλίων και Μύρθιου, στη δημοτική ενότητα Φοίνικα στο δήμο Αγίου Βασιλείου. Από το 1997 μέχρι το 2010 ανήκε στο δήμο Φοίνικα, του οποίου και ήταν η έδρα. Σύμφωνα με την απογραφή του 2011 έχει 143 κατοίκους. Στον Πλακιά λειτουργεί 8/θεσιο Δημοτικό σχολείο.Απέχει 35 χιλιόμετρα από το Ρέθυμνο.
Επίθεση στη Λίμνη Νάρατς

Η Επίθεση στη Λίμνη Νάρατς είναι πολεμικό επεισόδιο του Πρώτου Παγκοσμίου πολέμου μεταξύ Ρωσικών και Γερμανικών δυνάμεων. Ξεκίνησε τον Μάρτιο και ολοκληρώθηκε στις 14 Απριλίου 1916. Παρά το δεκαπλάσιο αριθμητικό πλεονέκτημα των Ρώσων, η μάχη έληξε με νίκη των Γερμανών και μεγάλες απώλειες για τον ρωσικό στρατό.
Ιμπραήμ Τζάαμπερ

O Ιμπραήμ Τζάαμπερ ("Ibrahim Jaaber", γεν. Ελίζαμπεθ (Elizabeth), Νιου Τζέρσεϊ, στις 3 Φεβρουαρίου του 1984, ύψος 1,88 μ.) είναι Αμερικανός, εν ενεργεία διεθνής επαγγελματίας καλαθοσφαιριστής, ο οποίος αγωνίζεται στην περιφέρεια, σαν σούτινγκ γκαρντ, με ιδιαίτερη έφεση στο σκοράρισμα.
Έχει αποκτήσει και τη βουλγαρική εθνικότητα και αγωνίζεται στην Εθνική Ομάδα της χώρας αυτής.
Η κολλεγιακή του καριέρα διάρκεσε από το 2003 έως το 2007. Τον ίδιο χρόνο επιλέχθηκε για τα "ντραφτ" του NBA.
Εν συνεχεία, έπαιξε στο Αιγάλεω (2007-2008) όπου εντυπωσίασε, στη Ρόμα (2008-2010), στην Ολίμπια Μιλάνο (2010-2011), στη Ζάλγκιρις Κάουνας (2012-2013) και στην "Petrochimi Bandar Imam BC" (2013-παρόν).
Είναι μουσουλμάνος στο θρήσκευμα.
Το ελληνικόν θαύμα

Το ελληνικόν θαύμα είναι ελληνική κινηματογραφική ταινία παραγωγής 1921 και είναι η παλαιότερη σωζόμενη ελληνική ταινία μυθοπλασίας.

Πρόκειται για κινηματογραφική ταινία του Δημήτρη Γαζιάδη. Γυρίστηκε το 1921 από την εταιρεία "Dag Film" και χρηματοδοτήθηκε εξ ολοκλήρου από το Υπουργείο Εξωτερικών.

Η υπόθεση της ταινίας αφορά την εθελοντική συμμετοχή μιας μεσοαστικής αθηναϊκής οικογένειας στην εκστρατεία της Μικράς Ασίας. Από τα χαρακτηριστικά της ταινίας είναι το λεπτομερές σενάριο και οι Ρώσοι πρωταγωνιστές. Κομπάρσοι ήταν οι ίδιοι οι στρατιώτες. Ακόμη, γίνεται χρήση ντεκόρ για τις σκηνές του εσωτερικού του σπιτιού της οικογένειας ενώ υπάρχουν και σκηνές γυρισμένες σε διάφορους φυσικούς χώρους όπως καράβια, στρατόπεδα και πεδία μαχών. 

Το τρίπτυχο "πατρίδα-θρησκεία-οικογένεια" προβάλλεται στην ταινία ενώ τονίζεται η συμβολή στην εθνική προσπάθεια της αστικής τάξης, η οποία εύρωστη οικονομικά και μορφωμένη στέκεται πρωτοπόρα και την ακολουθεί ο λαός λόγω της χαμηλής οικονομικής και μορφωτικής του στάθμης.
Ελένη Ζαρούλια

Η Ελένη Ζαρούλια είναι Ελληνίδα πρώην βουλευτής του ακροδεξιού νεοναζιστικού κόμματος και εγκληματικής οργάνωσης, της Χρυσής Αυγής, καταδικασμένη για τη συμμετοχή της σε αυτή. Χρημάτισε βουλευτής την περίοδο Ιουνίου 2012 - Ιουλίου 2019 στην Εκλογική περιφέρεια Β΄ Αθηνών. 

Στην ορκωμοσία των βουλευτών στις 17 Μαΐου 2012 η Ελένη Ζαρούλια παρευρέθηκε φορώντας δαχτυλίδι που έφερε τον Σιδηρούν Σταυρό, σύμβολο που είχε χρησιμοποιηθεί από τους Ναζί, και στη μεταπολεμική εποχή έχει συνδεθεί με τον Ναζισμό.

Η αντιρατσιστική οργάνωση EGAM ζήτησε να διαγραφεί η Ζαρούλια από την "Επιτροπή για την Ισότητα και τον Αγώνα κατά των Διακρίσεων" της Κοινοβουλευτικής Επιτροπής του Συμβουλίου της Ευρώπης, ως μέλος νεοναζιστικού κόμματος. Εκπρόσωπος του Συμβουλίου της Ευρώπης διευκρίνισε πως η παρουσία της Ζαρούλια είναι αποτέλεσμα της πρόνοιας του καταστατικού για αμερόληπτη εκπροσώπηση των κομμάτων και πολιτικών ομάδων των εθνικών κοινοβουλίων. Επίσης ανέφερε πως η εκλογή της στην επιτροπή θα μπορούσε να αμφισβητηθεί από οποιοδήποτε μέλος της Κοινοβουλευτικής Συνέλευσης, κάτι που δεν συνέβη, καθώς και ότι η Ζαρούλια εγγράφως δήλωσε τη συμφωνία της με τους στόχους και τις αρχές του Συμβουλίου της Ευρώπης.

Στις 2 Απριλίου 2014 το Ελληνικό Κοινοβούλιο αποφάσισε την άρση της ασυλίας της Ζαρούλια, μετά από αίτημα των δικαστικών λειτουργών που χειρίζονται την ποινική υπόθεση της Χρυσής Αυγής. Στις 2 Ιουλίου το Δικαστικό Συμβούλιο ανακοίνωσε τον κατ' οίκον περιορισμό για τη βουλευτή, εκτός από την περίπτωση μετάβασής της στη Βουλή, και την απαγόρευση εξόδου από τη χώρα. Η ίδια έχει χαρακτηρίσει τη δίωξή της ως πολιτική.

Από το 2007 η Ζαρούλια είναι μαζί με τον αδερφό της και τον σύζυγό της μέλος του Δ.Σ. μιας εταιρείας που διαχειρίζεται ένα ξενοδοχείο ημιδιαμονής στην πλατεία Αττικής.

Τον Οκτώβριου του 2020 επιχείρησε να διοριστεί ως μετακλητή υπάλληλος της Βουλής αλλά μετά από αντιδράσεις η διαδικασία πάγωσε. Μάλιστα εξ αιτίας του γεγονότος δρομολογήθηκε να αλλάξει ο κανονισμός της βουλής ώστε να απαγορεύεται ο διορισμός συζύγων, συμβίων και συγγενών Α΄και Β΄ βαθμού βουλευτών ως μετακλητών στη Βουλή και όσοι είναι υπόδικοι με την κατηγορία για συμμετοχή σε εγκληματική οργάνωση να μην μπορούν να διοριστούν ως μετακλητοί στη Βουλή.
Δισδιάστατος χώρος

300px|μικρογραφία|δεξιά|Δισδιάστατο Καρτεσιανό σύστημα συντεταγμένων

Δισδιάστατος χώρος είναι ένα γεωμετρικό μοντέλο επίπεδης προβολής του φυσικού Σύμπαντος στο οποίο ζούμε. Οι δύο διαστάσεις κοινώς ονομάζονται μήκος και πλάτος. Αμφότερες οι διευθύνσεις τους βρίσκονται στο ίδιο επίπεδο.

Στη φυσική και τα μαθηματικά, μια ακολουθία "ν" πραγματικών αριθμών μπορεί να θεωρηθεί ως ένα σημείο σε χώρο "ν"-διαστάσεων. Όταν το "ν" = 2, το σύνολο όλης αυτής της περιοχής ονομάζεται χώρος 2-διαστάσεων ή δισδιάστατος χώρος, και συνήθως θεωρείται ως Ευκλείδειος χώρος (Δισδιάστατος Ευκλείδειος χώρος).

Στη φυσική, ο δισδιάστατος χώρος μας θεωρείται ως μια επίπεδη απεικόνιση του χώρου στον οποίο κινούμαστε, που περιγράφεται ως δισδιάστατος χώρος ή χώρος δύο διαστάσεων.
Λάμπρος Παραμυθιώτης

Ο Λάμπρος Παραμυθιώτης (; - 1612) ήταν Έλληνας αγωνιστής της προεπαναστατικής Ελλάδας. Διακρίθηκε στο επαναστατικό κίνημα της Ηπείρου και θανατώθηκε.

Καταγόταν από τα Παραμύθια. Υπό τις διαταγές του Διονύσιου Φιλοσόφου ή Σκυλόσοφου, εργάστηκε για την οργάνωση του επαναστατικού κινήματος της περιοχής της Παραμυθιάς. Η αποτυχία της επανάστασης τον οδήγησε να πιαστεί αιχμάλωτος από τους Οθωμανούς και να αποκεφαλιστεί το 1612.
Αχιλλέας Μπέος

Ο Αχιλλέας Μπέος (Βόλος, 1959) είναι Έλληνας επιχειρηματίας νυχτερινών κέντρων, πρόεδρος της ΠΑΕ Βόλος και ο εν ενεργεία δήμαρχος Βόλου από τον Σεπτέμβριο του 2014. Τον Δεκέμβριο του 2015 τέθηκε σε αργία, ωστόσο τον Μάρτιο του 2018 επέστρεψε στα καθήκοντά του.
Μάχη της Τρανσυλβανίας

Η Μάχη της Τρανσυλβανίας ήταν η πρώτη μεγάλη επιχείρηση κατά τη διάρκεια της Ρουμανικής Εκστρατείας του Πρώτου Παγκοσμίου Πολέμου, η οποία ξεκίνησε στις 27 Αυγούστου 1916. Ξεκίνησε με την προσπάθεια των ρουμανικών δυνάμεων να καταλάβουν την Τρανσυλβανία και να αναγκάσουν την Αυστροουγγαρία να βγει από τον πόλεμο. Παρά τις αρχικές επιτυχίες των Ρουμάνων, η επίθεση αναχαιτίστηκε μετά την βουλγάρικη επίθεση στη Δοβρουτσά και την επιτυχής αντεπίθεση των Κεντρικών Δυνάμεων που ξεκίνησε στις 18 Σεπτεμβρίου και ανάγκασε τους Ρουμάνους να υποχωρήσουν στα Καρπάθια Όρη μέχρι τα τέλη Νοεμβρίου.
BBC Radio Wales

Το BBC Radio Wales (BBC Ραδιοφώνο Ουαλίας) είναι ραδιοφωνικός σταθμός του BBC Wales, μία υπηρεσία του BBC για την περιοχή της Ουαλίας. Ο σταθμός ξεκίνησε να εκπέμπει στις 23 Νοεμβρίου του 1978 και αντικατέστησε το ραδιοφωνικό σταθμό "BBC Radio 4 Wales".
Νεφέλωμα της Αλογοκεφαλής

Το Νεφέλωμα της Αλογοκεφαλής (γνωστό επίσης και ως αντικείμενο Μπάρναρντ 33 στο νεφέλωμα εκπομπής IC 434), είναι ένα σκοτεινό νεφέλωμα στον αστερισμό του Ωρίωνα. Το νεφέλωμα βρίσκεται ακριβώς νότια του αστέρα Αλνιτάκ, του ανατολικότερου στη Ζώνη του Ωρίωνα και αποτελεί τμήμα του πολύ μεγαλύτερου Συμπλέγματος μοριακών νεφών του Ωρίωνα. Το νεφέλωμα καταγράφηκε για πρώτη φορά το 1888 από την Σκοτσέζα αστρονόμο Βιλιαμίνα Φλέμινγκ, στη φωτογραφική πλάκα B2312 που λήφθηκε στο Αστεροσκοπείο του Πανεπιστημίου Χάρβαρντ.

Το νεφέλωμα απέχει περίπου 1.500 έτη φωτός από τη Γη. Είναι ένα από τα πιο γνωστά νεφελώματα, επειδή το στροβιλιζόμενο νέφος σκόνης και αερίου, από το οποίο αποτελείται, μοιάζει με κεφάλι αλόγου όταν παρατηρείται από τη Γη.

Το σκοτεινό αυτό νέφος σκόνης και αερίου είναι μία από τις περιοχές του Συμπλέγματος Νεφών του Ωρίωνα όπου λαμβάνει χώρα αστρική γένεση. Αυτό το «αστρικό μαιευτήριο», όπως αποκαλούνται οι περιοχές αυτού του είδους, ενδέχεται να περιέχει πάνω από εκατό είδη οργανικών και ανόργανων αερίων, καθώς και σκόνη που αποτελείται από μεγάλα και σύνθετα οργανικά μόρια.

Η κόκκινη/ροζ λάμψη προέρχεται από αέριο υδρογόνο που βρίσκεται κυρίως πίσω από το νεφέλωμα και ιονίζεται από το κοντινό άστρο Σίγμα Ωρίωνα. Μαγνητικά πεδία που υπάρχουν στην περιοχή διαμορφώνουν τα αέρια που διαφεύγουν από το νεφέλωμα σε διακριτά ρεύματα, που αποτυπώνονται ως γραμμές στο ροζ φόντο. Στα όρια του τεράστιου νέφους βρίσκεται μία λαμπρή λωρίδα αερίου υδρογόνου. Οι πυκνότητες των αστέρων είναι αισθητά διαφορετικές στις δύο πλευρές της. 

Οι περιοχές υψηλής συγκέντρωσης σκόνης στο Νεφέλωμα της Αλογοκεφαλής και το γειτονικό Νεφέλωμα του Ωρίωνα είναι τοπικά εντοπισμένες, με αποτέλεσμα να εμφανίζονται εναλλασσόμενοι τομείς σχεδόν απόλυτης διαφάνειας και αδιαφάνειας. Το ίδιο το νεφέλωμα είναι σκοτεινό κυρίως λόγω της πυκνής σκόνης, που απορροφά το φως των άστρων που βρίσκονται πίσω του. Το κάτω μέρος του "λαιμού" της αλογοκεφαλής ρίχνει μια σκιά προς τα αριστερά. Τα φωτεινά σημεία στη βάση του νεφελώματος είναι νεαρά άστρα σε διαδικασία σχηματισμού.
Τρισδιάστατος χώρος

300px|μικρογραφία|δεξιά|Τρισδιάστατο Καρτεσιανό σύστημα συντεταγμένων

Τρισδιάστατος χώρος είναι ένα γεωμετρικό μοντέλο τριών παραμέτρων του φυσικού Σύμπαντος (χωρίς να εξετάσουμε τον χρόνο), στο οποίο υπάρχει όλη η γνωστή ύλη. Αυτές οι τρεις διαστάσεις μπορούν να σημανθούν με ένα συνδυασμό τριών επιλογών από τους όρους "μήκος", "πλάτος", "ύψος", "βάθος" και "εύρος". Κάθε τριάδα μπορεί να επιλεγεί, υπό την προϋπόθεση ότι οι διευθύνσεις τους δεν βρίσκονται όλες στο ίδιο επίπεδο.

Στη φυσική και τα μαθηματικά, μια ακολουθία "ν" πραγματικών αριθμών μπορεί να θεωρηθεί ως ένα σημείο σε χώρο "ν"-διαστάσεων. Όταν το "ν" = 3, το σύνολο όλης αυτής της περιοχής ονομάζεται χώρος 3-διαστάσεων ή τρισδιάστατος χώρος, και σχεδόν πάντα θεωρείται ως ευκλείδειος χώρος (τρισδιάστατος ευκλείδειος χώρος).

Παριστάνεται κοινώς από το σύμβολο formula_1. Αυτός ο χώρος είναι μόνο ένα παράδειγμα από μια μεγάλη ποικιλία χώρων τριων διαστάσεων που διεθνώς ονομάζονται "3-manifolds".
Μάχη του Μπολιμόβ

Η Μάχη του Μπολιμόβ διεξήχθη στις 31 Ιανουαρίου 1915 μεταξύ γερμανικών και ρωσικών δυνάμεων και είχε ασαφές αποτέλεσμα. Η μάχη θεωρείται προϋπόθεση για τη δεύτερη μάχη των ποταμών Μαζούρ.
BBC Radio Cymru

Το BBC Radio Cymru (BBC Ραδιόφωνο Ουαλίας) είναι ραδιοφωνικός σταθμός του BBC Cymru Wales στην Ουαλική γλώσσα και εκπέμπει σε όλη την Ουαλία. Ο σταθμός εκπέμπει στα FM από το 1977 από τα στούντιο του σταθμού τα οποία βρίσκεται στις πόλεις Κάρντιφ, Μπάνγκορ, Αμπερίστγουιθ και Κάρμασθεν. Ο σταθμός είναι ο πρώτος ραδιοφωνικός σταθμός στο Ηνωμένο Βασίλειο ο οποίος εξέπεμψε στα FM.

Ο σταθμός εκπέμπει 19 ώρες την ημέρα (5:00-24:00) και είναι διαθέσιμος στα FM, σε ψηφιακό ραδιόφωνο και μέσω δορυφόρου. Το ραδιόφωνο εκπέμπει και στο διαδίκτυο από το 2005. Από τα μεσάνυχτα μέχρι και τις 5:00 (5:30 τα Σαββατοκύριακα), ο σταθμός αναμεταδίδει το πρόγραμμα του BBC Radio 5 Live.

Ο σταθμός ξεκίνησε να εκπέμπει στις 3 Ιανουαρίου του 1977 με την πρωϊνή εκπομπή "Hello Bobol!", με παρουσιαστή τον Hywel Gwynfryn. Ο σταθμός είναι ο πρώτος ραδιοφωνικός σταθμός στην Ουαλική γλώσσα και προσπαθεί να προωθήσει τη συγκεκριμένη γλώσσα γι' αυτό το λόγο, ο σταθμός έχει γίνει αποδεκτός από ομιλητές της Ουαλικής.
Οσπιταλέτ ντε Λιοβρεγάτ

thumb|260px|Το κέντρο της πόλης
Το Οσπιταλέτ ντε Λιοβρεγάτ ("L'Hospitalet de Llobregat") ή απλά Οσπιταλέτ είναι δήμος και πόλη ακριβώς νοτιοδυτικά της Βαρκελώνης, στην Καταλονία της Ισπανίας. Σύμφωνα με την απογραφή του 2011, έχει 256.509 κατοίκους και είναι ο δεύτερος μεγαλύτερος πληθυσμιακά δήμος της Καταλονίας μετά την Βαρκελώνη και 16ος μεγαλύτερος σε όλη την Ισπανία. Επίσης, με έκταση 12,5 τετραγωνικά χιλιόμετρα είναι μια από τις πιο πυκνοκατοικημένες πόλεις της Ευρώπης. Το διασχίζει ο ποταμός Λιοβρεγάτ.

Στην περιοχή της πόλης υπάρχουν ίχνη κατοίκησης από την παλαιολιθική εποχή, ενώ έχουν βρεθεί κατάλοιπα των ιβηρικών και ρωμαϊκών χρόνων. Το όνομα Προβενσάνα (Provençana), το αρχικό όνομα της πόλης εμφανίζεται για πρώτη φορά σε έγγραφα του 10ου αιώνα. Το Λ'Οσπιταλέτ παρέμεινε ένα αγροτικός οικισμός μέχρι τον 18ο αιώνα, όταν σε αυτό κατασκευάστηκε μια υφαντουργία. Η πόλη γνώρισε μεγάλη βιομηχανική ανάπτυξη στις αρχές του 20ού αιώνα και ο πληθυσμός της αυξήθηκε δραματικά. Το 1925 έλαβε το καθεστώς πόλης. Η πόλη γνώρισε άλλο ένα κύμα πληθυσμικής ανάπτυξης τη δεκαετία του 1960 και του 1970, όμως η πόλη δεν είχε τις απαιτούμενες υποδομές για να υποστηρίξει τον πληθυσμό, με αποτέλεσμα να λάβουν χώρα διαδηλώσεις. Τελικά, οι συνθήκες διαβίωσης στο Λ'Οσπιταλέτ άρχισαν να βελτιώνονται τη δεκαετία του 1980 έτσι ώστε να γίνει ένα σύγχρονος και ελκυστικός δήμος για οικονομικές δραστηριότητες. Η Spanair μετέφερε τα γραφεία της στο Οσπιταλέτ.
Στίπε Πλετίκοσα

O Στίπε Πλετίκοσα ("Stipe Pletikosa", 8 Ιανουαρίου 1979) είναι Κροάτης πρώην τερματοφύλακας που τελευταία αγωνίστηκε στην Ντεπορτίβο Λα Κορούνια και την Εθνική Κροατίας.
Ίβαν Πέρισιτς

Ο Ίβαν Πέρισιτς (κροατικά: Ivan Perišić) (1989, Σπλιτ) είναι Κροάτης ποδοσφαιριστής που αγωνίζεται στην ιταλική Ίντερ, και την Εθνική Κροατίας. Παίζει συνήθως στο άκρο της μεσαίας γραμμής αλλά μπορεί να παίξει και ως μεσοεπιθετικός η και δεύτερος επιθετικός. Τα δυνατά του σημεία είναι το τεχνικό του σουτ του και η ικανότητα του να χρησιμοποιεί το ίδιο αποτελεσματικά και τα δύο του πόδια.
Σίμε Βρσάλικο

<br>

Ο Σίμε Βρσάλικο (κροατικά: "Šime Vrsaljko", , 10 Ιανουαρίου 1992, Ζαντάρ) είναι Κροάτης ποδοσφαιριστής που αγωνίζεται στο δεξί άκρο της άμυνας για την Ατλέτικο Μαδρίτης και την Εθνική Κροατίας. Η αγαπημένη του θέση είναι αυτή του δεξιού μπακ αλλά μπορεί να αγωνιστεί και στο αριστερό άκρο της άμυνας. Ο Βρσάλικο θεωρείται από τα μεγαλύτερα ταλέντα του κροατικού ποδοσφαίρου.
Ντέγιαν Λόβρεν

Ο Ντέγιαν Λόβρεν (κροατικά: Dejan Lovren)(5 Ιουλίου 1989, Ζένιτσα) είναι ένας Κροάτης ποδοσφαιριστής που αγωνίζεται στο κέντρο της άμυνας για τη Ζενιτ Αγίας Πετρούπολης και την Εθνική Κροατίας.
Βέντραν Τσόρλουκα

Ο Βέντραν Τσόρλουκα ("Vedran Ćorluka", 5 Φεβρουαρίου 1986) είναι Κροάτης ποδοσφαιριστής, γεννημένος στη Βοσνία. Αγωνίζεται για τη Λοκομοτίφ Μόσχας και την Εθνική Κροατίας. Παίζει στο κέντρο της άμυνας, αν και έχει παίξει και σε άλλες θέσεις, ιδίως στο δεξί άκρο της άμυνας.
Χόρχε Ισαάκς

Ο Χόρχε Ρικάρδο Ισαάκς Φερέρ ("Jorge Ricardo Isaacs Ferrer"), γνωστός ως Χόρχε Ισαάκς ήταν μυθιστοριογράφος και ποιητής από την Κολομβία. Γεννήθηκε στο Κάλι της τότε Δημοκρατία της Νέας Γρανάδα (σήμερα είναι πόλη της Κολομβίας) την 1η Απριλίου του 1837 και πέθανε στο Ιβαγέ της Κολομβίας στις 17 Απριλίου του 1895. Είναι γνωστός για το μυθιστόρημά του "María", το πιο πολυδιαβασμένο λατινοαμερικανικό μυθιστόρημα μέχρι σήμερα.


Κατηγορία:Κολομβιανοί συγγραφείς
Τσαρλς Σάντερς Περς

Ο Τσαρλς Σάντερς Περς (Αγγλ.: Charles Sanders Peirce, 10 Σεπτεμβρίου 1839 - 19 Απριλίου 1914) ήταν Αμερικανός φιλόσοφος, επιστήμονας της λογικής, μαθηματικός και επιστήμονας, μερικές φορές γνωστός και ως "ο πατέρας του πραγματισμού". Εκπαιδεύτηκε ως χημικός και εργάστηκε ως επιστήμονας για 30 χρόνια. Σήμερα εκτιμάται σε μεγάλο βαθμό για τη συμβολή του στη λογική, τα μαθηματικά, τη φιλοσοφία, την επιστημονική μεθοδολογία και σημειωτική, και για την ίδρυση του πραγματισμού.

Το 1934, ο Paul Weiss αποκάλεσε τον Περς "τον πιο πρωτότυπο και ευέλικτο των Αμερικανών φιλοσόφων καθώς και τον μεγαλύτερο επιστήμονα της λογικής της Αμερικής". Το βιογραφικό λεξικό Webster (Αγγλ.: "Webster's Biographical Dictionary") δήλωσε το 1943 ότι ο Περς "τώρα θεωρείται ως ο πιο πρωτότυπος στοχαστής και ο μεγαλύτερος επιστήμονας της λογικής της εποχής του".

Ένας καινοτόμος στα μαθηματικά, τη στατιστική, τη φιλοσοφία, τη μεθοδολογία της έρευνας, αλλά και άλλων επιστημών, ο Περς θεωρούσε τον εαυτό του, πρώτα απ' όλα, έναν επιστήμονα της λογικής. Η συνεισφορά του στη λογική ήταν σημαντική, αλλά η λογική γι' αυτόν περιλάμβανε μεγάλο μέρος αυτού που τώρα ονομάζεται επιστημολογία και φιλοσοφία της επιστήμης. Είδε τη λογική σαν επίσημο κλάδο της σημειωτικής, της οποίας είναι ο ιδρυτής. Ήδη από το 1886 είδε ότι οι λογικές πράξεις μπορούν να διενεργούνται από ηλεκτρικά κυκλώματα μεταγωγής, η ίδια ιδέα χρησιμοποιήθηκε δεκαετίες αργότερα για την παραγωγή ψηφιακών ηλεκτρονικών υπολογιστών.
BBC Radio Foyle

Το BBC Radio Foyle είναι ραδιοφωνικός σταθμός του BBC Northern Ireland, ο οποίος εκπέμπει στην περιοχή του Ντέρι. Το όνομα του σταθμού προήλθε από τον ποταμό "Foyle", ο οποίος διατρέχει την πόλη.

Ο σταθμός εκπέμπει στους 93.1 FM και στους 792 AM, ενώ διαθέτει και ένα μικρό τηλεοπτικό στούντιο, το οποίο χρησιμοποιείται για συνεντεύξεις.

Το ζωντανό καθημερινό πρόγραμμα του σταθμού ξεκινάει από τις 7:30 και τελειώνει στις 17:00.

Το Φθινόπωρο του 2010 το BBC πραγματοποίησε αλλαγές στο σταθμό.
Κλάση Μιστράλ

Η Κλάση Μιστράλ είναι κλάση πλοίων αποβατικής κρούσης, επίσης γνωστά ως ελικοπτεροφόρα, που χρησιμοποιούνται από το Γαλλικό Πολεμικό Ναυτικό και το Αιγυπτιακό Πολεμικό Ναυτικό. Τα πλοία της κλάσης Μιστράλ είναι ικανά να μεταφέρουν και να αναπτύξουν 16 ελικόπτερα NH90 ή Tiger, τέσσερις φορτηγίδες απόβασης, μέχρι 70 οχήματα, συμπεριλαμβανομένων 13 αρμάτων μάχης AMX-56 Leclerc, ή ένα τάγμα 40 αρμάτων μάχης Leclerc, και 450 στρατιώτες. Τα πλοία είναι εξοπλισμένα με ένα νοσοκομείο 69 κλινών, και είναι σε θέση να εξυπηρετούν ως μέρος της Δύναμης Αντίδρασης του ΝΑΤΟ, ή με τα Ηνωμένα Έθνη και την Ευρωπαϊκή Ένωση σε ειρηνευτικές αποστολές.

Τρία πλοία της κλάσης Μιστράλ βρίσκονται σε υπηρεσία με το Γαλλικό Πολεμικό Ναυτικό: το Mistral, Tonnerre και Dixmude. Μια συμφωνία για δύο πλοία για το Ρωσικό Πολεμικό Ναυτικό ανακοινώθηκε από τον Γάλλο Πρόεδρο Νικολά Σαρκοζί στις 24 Δεκεμβρίου 2010, και η οποία υπεγράφη από τον Ρώσο αναπληρωτή πρωθυπουργό Ιγκόρ Σέτσιν και τον Γάλλο υπουργό Άμυνας Αλέν Ζουπέ με την παρουσία του Σαρκοζί στις 25 Ιανουαρίου 2011.

Εντέλει αυτή η συμφωνία δεν υλοποιήθηκε, με αποτέλεσμα τα σκάφη να αγοραστούν εν τέλει από την Αίγυπτο.
Ντέινα Σκοτ

<br>

Ο Ντέινα Σκοτ ("Dana Stewart Scott", 11 Οκτωβρίου, 1932) είναι ομότιμος καθηγητής Πληροφορικής, Φιλοσοφίας και Μαθηματικής Λογικής, στο Πανεπιστήμιο Κάρνεγκι Μέλον, που πλέον ζει στο Μπέρκλεϊ της Καλιφόρνια.

Εκπόνησε τη διδακτορική του διατριβή υπό τον Αλόνζο Τσερτς, την οποία υποστήριξε στο Πανεπιστήμιο Πρίνστον το 1958. Ερευνητικά έχει εντρυφήσει στη θεωρία υπολογισμού, και γενικότερα στα μαθηματικά και τη φιλοσοφία, με θεμελιώδεις συνεισφορές στη θεωρία αυτομάτων και τη σημασιολογία γλωσσών προγραμματισμού, καθώς και στην τροπική λογική, την τοπολογία και τη θεωρία κατηγοριών.

Για το έργο του έχει τιμηθεί μεταξύ άλλων και με το βραβείο Τούρινγκ.
Μάχη του Ντίλμαν

Η Μάχη του Ντίλμαν διεξήχθη τον Απρίλιο του 1915 μεταξύ των δυνάμεων της Ρωσικής Αυτοκρατορίας και της Οθωμανικής Αυτοκρατορίας και έληξε με ρωσοαρμενική νίκη χάρη στη δράση του Τόβμας Ναζαρμπεκιάν και του Αντρανίκ Οζανιάν. Εκτός από τους Αρμένιους αξιωματικούς που υπηρέτησαν στα τάγματα της Ρωσικής Στρατιάς του Καυκάσου υπό τις διαταγές του Ναζαρμπεκιάν, στη μάχη έλαβε μέρος ένα τάγμα Αρμένιων εθελοντών υπό τις διαταγές του Οζανιάν και του Σμπάτ Μπαρογιάν.

Η τελευταία μεγάλη επίθεση των Οθωμανών ξεκίνησε τον Απρίλιο του 1915 από τον Χαλίλ Μπέη (Κουτ), ο οποίος είχε παραχωρήσει τη θέση του στρατιωτικού κυβερνήτη της Κωνσταντινούπολης και τη θέση του μέλους του Εκτελεστικού Γραφείου του Τεσκιλάτ-ι Μαχσούσα στον Συνταγματάρχη Τσέβαντ για να αναλάβει τη διοίκηση του 5ου Οθωμανικού Εκστρατευτικού Σώματος, το οποίο είχε σκοπό να επιτεθεί στο ιρανικό Αζερμπαϊτζάν. Η αποφασιστική μάχη δόθηκε στο Ντίλμαν κατά τις 18 Απριλίου-1 Μαΐου, όταν η αρμενική εξέγερση στο Βαν είχε ήδη ξεκινήσει. Ο Χαλίλ με 12.000 στρατιώτες και 4.000 άτακτους Κούρδους επιτέθηκε στην 6η μεραρχία πεζικού των Ρώσων (Στρατηγός Ναζαρμπεκιάν), η οποία ενισχύθηκε από το 1ο Αρμένικο Εθελοντικό Σώμα υπό τις διαταγές του Οζανιάν. Η μάχη έληξε με ήττα των Οθωμανών, οι οποίο υποχώρησαν στο Βαν.
Γκαμπριέλα Τσίλμι

Η Γκαμπριέλα Τσίλμι ("Gabriella Lucia Cilmi", 10 Οκτωβρίου 1991) είναι Αυστραλή τραγουδίστρια.
Ελληνική Υπηρεσία του BBC

Η Ελληνική Υπηρεσία του BBC (αγγ.: "BBC Greek Service") ήταν μια υπηρεσία του BBC World Service στην Ελλάδα. Ξεκίνησε να λειτουργεί το Σεπτέμβριο του 1939 και έκλεισε στις 31 Δεκεμβρίου του 2005 ύστερα από 66 χρόνια λειτουργίας. Η υπηρεσία ήταν ιδιαίτερα σημαντική για την Ελλάδα, επειδή την περίοδο της Χούντας ήταν ο μόνος έγκυρος ραδιοφωνικός σταθμός στην Ελλάδα. Από το 1990 λειτουργούσε και η διαδικτυακή υπηρεσία.
Νίκιτσα Γέλαβιτς

Ο Νίκιτσα Γέλαβιτς (κροατικά:Nikica Jelavić) (7 Αυγούστου 1985) είναι ένας γεννημένος στην Ερζεγοβίνη Κροάτης ποδοσφαιριστής που αγωνίζεται στην επίθεση για την αγγλική Χάλ Σίτι και την Εθνική Κροατίας.
Hozier

Ο Άντριου Χόζιερ-Μπερν ("Andrew Hozier-Byrne", 17 Μαρτίου 1990), γνωστός με το καλλιτεχνικό όνομα Hozier, είναι Ιρλανδός τραγουδοποιός.
Ντόναλντ Ράμοταρ

Ο Ντόναλντ Ράμοταρ (Donald Rabindranauth Ramotar, γενν. στις 22 Οκτωβρίου 1950) είναι πολιτικός από τη Γουιάνα και υπηρέτησε ως πρόεδρος από τον Δεκέμβριο του 2011 ως τον Μάιο του 2015. Υπηρετεί ως γενικός γραμματέας του Λαϊκού Προοδευτικού Κόμματος (PPP) από το 1997.
Ντάριο Σρνα

Ο Ντάριο Σρνα (κροατικά: "Darijo Srna" [ "dâːrijo sř̩na"], 1 Μαΐου 1982) είναι Κροάτης ποδοσφαιριστής ο οποίος αγωνίζεται ως δεξιός μέσος και δεξιός αμυντικός. Αυτό τον καιρό αγωνίζεται για λογαριασμό της ΦΚ Σαχτάρ Ντονέτσκ. Είναι αρχηγός τόσο στον σύλλογό του όσο και στην εθνική ομάδα μέχρι το 2016.
BBC Bangla

Το BBC Bangla (Μπενγκάλι: বিবিসি বাংলা; BBC Μπενγκάλι) είναι ραδιοφωνικός σταθμός του BBC World Service στα Μπενγκάλι. Ιδρύθηκε το 1941 και εκπέμπει στο Μπανγκλαντές.
BBC News

Το BBC News (BBC Ειδήσεις) είναι επιχειρησιακό τμήμα του BBC, το οποίο αναλαμβάνει τη συγκέντρωση και μετάδοση ειδήσεων. Αποτελεί τη μεγαλύτερη ειδησεογραφική υπηρεσία σε όλο τον κόσμο, έχοντας κάθε μέρα πρόγραμμα 120 ωρών στην τηλεόραση και στο ραδιόφωνο, όπως και στο διαδίκτυο, μέσω της ιστοσελίδας της.

Η υπηρεσία έχει 44 ειδησεογραφικά γραφεία σε όλο τον κόσμο και έχει ανταποκριτές σχεδόν σε κάθε χώρα. Ο James Harding, πρώην εργαζόμενος της εφημερίδας "The Times", στις 16 Απριλίου του 2013 ανέλαβε διευθυντής ειδήσεων και ενημέρωσης. Ο ετήσιος προϋπολογισμός του τμήματος υπερβαίνει τα £350 εκατομμύρια, ενώ δουλεύουν 3.500 υπάλληλοι, εκ των οποίων οι 2.000 είναι δημοσιογράφοι.

Η υπηρεσία έχει γραφεία στην Αγγλία, στην Ουαλία, στη Σκωτία και στην Βόρεια Ιρλανδία, μέσω του τμήματος "BBC English Regions". Τα τηλεοπτικά και ραδιοφωνικά στούντιο της υπηρεσίας στεγάζονται στο Ραδιομέγαρο του BBC, ενώ η κάλυψη των κοινοβουλευτικών συνεδριάσεων πραγματοποιείται από τα στούντιο του Millbank, στην πόλη του Ουέστμινστερ, στο μείζον Λονδίνο. Μέσα στο κτήριο υπάρχουν και τα μεγαλύτερα ειδησεογραφικά γραφεία σε όλη την Ευρώπη.

Το 2004, το BBC γιόρτασε τα 50 χρόνια των ειδησεογραφικών εκπομπών. Οι δημοσιογράφοι, οι εικονολήπτες καθώς και οι προγραμματιστές είχαν κερδίσει βραβεία καθ' όλη τη διάρκεια της χρονίας για την ειδησεογραφία, από το "Royal Television Society".
BBC Brasil

Το BBC Brasil (BBC Βραζιλία) είναι ραδιοφωνικός σταθμός και διαδικτυακός ιστότοπος του BBC World Service στην Πορτογαλική γλώσσα και απευθύνεται στη Βραζιλία και στη Λατινική Αμερική. Η υπηρεσία παρέχει ειδήσεις από όλο τον κόσμο στα Πορτογαλικά. Επιπλέον η υπηρεσία είναι και ειδησεογραφικό πρακτορείο. Η έδρα της υπηρεσίας είναι στο Λονδίνο. Η υπηρεσία συνεργάζεται και με το πρακτορείο Reuters.
BBC Mundo

Το BBC Mundo (BBC Κόσμος) είναι ραδιοφωνικός σταθμός του BBC World Service για την Λατινική Αμερική.